CELEX: 52010XX0901(03)
Language: sl
Date: 2010-05-12 00:00:00
Title: Sklep št. 298 z dne 12. maja 2010 o zaključku postopka za izdajo dovoljenja za iskanje in raziskovanje nahajališč nafte in zemeljskega plina, ki sta podzemna naravna vira v skladu z opredelitvijo iz člena 2(1)(3) Zakona o podzemnih naravnih virih, na območju 1–9 „Mizija“ , ki se nahaja v provinci Vrača

1.9.2010   
            
            
               SL
            
            
               Uradni list Evropske unije
            
            
               C 236/12
            
         SKLEP št. 298
   z dne 12. maja 2010
   o zaključku postopka za izdajo dovoljenja za iskanje in raziskovanje nahajališč nafte in zemeljskega plina, ki sta podzemna naravna vira v skladu z opredelitvijo iz člena 2(1)(3) Zakona o podzemnih naravnih virih, na območju 1–9 „Mizija“, ki se nahaja v provinci Vrača
   2010/C 236/11
   REPUBLIKA BOLGARIJA
   SVET MINISTROV
   V skladu s členom 50(2) v povezavi s členom 23(4) in členom 46(2)(2) Zakona o podzemnih naravnih virih ter ob upoštevanju ugotovljene kršitve pri vodenju postopka, zaradi katere je ponudnik, ki ne izpolnjuje obveznih zahtev iz Zakona o podzemnih naravnih virih in razpisne dokumentacije, štel za upravičenega sodelovati v postopku, je
   SVET MINISTROV SKLENIL:
   
               1.
            
            
               Postopek za izdajo dovoljenja za iskanje in raziskovanje nahajališč nafte in zemeljskega plina, ki sta podzemna naravna vira v skladu z opredelitvijo iz člena 2(1)(3) Zakona o podzemnih naravnih virih, na območju 1–9 „Mizija“, ki se nahaja v provinci Vrača, se zaključi.
            
         
               2.
            
            
               Minister za gospodarstvo, energijo in turizem sprejme potrebne ukrepe za vrnitev pologov ponudnikom po začetku veljavnosti tega sklepa.
            
         
               3.
            
            
               Ponudniki lahko v 14 dneh po prejemu zoper ta sklep vložijo pritožbo pred Vrhovnim upravnim sodiščem.
            
         
      
         
            Predsednik Vlade
         
         Boyko BORISOV
         
            Glavni Sekretar Sveta Ministrov
         
         Rosen ZHELYAZKOV